MIRROR登紐約電視台 AL做發言人
男團MIRROR近日在美國舉行巡唱,日前齊齊亮相紐約電視台節目《Good Day New York》受訪,更被形容為「The new kings of Cantopop(新一代廣東流行曲之王)」!他們跳唱新的英文團歌《Day 0》,雖然場地有限,但未有影響發揮。在訪問環節,只得3位「英語擔當」Anson Lo(AL)、Ian及Stanley代表發言,日前以英文留言卻被嘲的姜濤及AK則一言不發。AL表示:「我們一直努力擁抱並吸收世界各地不同類型的音樂,這當然包括西方音樂,我們也喜歡,再加上香港獨特的旋律風格。它無處不在,任何人何時何地也能欣賞。」他大晒流利英語,輕鬆Carry全場。
事後MIRROR分享參與今次訪談的感受,AL表示:「由細到大都冇諗過可以上到美國一個咁著名嘅電視節目,甚至可以喺上面表演兼且同主持玩,呢件事對自己嚟講好奇妙。」Edan則表示:「好榮幸,同時亦好緊張,因為喺一個唔係自己熟悉嘅地方,然後要表演,大家都好緊張呢次表演同訪談。」